Afstemningstid (fortsat) 
Formanden
Næste punkt på dagsordenen er fortsættelse af afstemningstiden.
(Resultater og andre oplysninger vedrørende afstemningen: se protokollen)
Graham Booth
(EN) Hr. formand! Helt kort ønsker jeg at gøre Dem opmærksom på, at De faktisk ikke har fulgt forretningsordenen i forbindelse med afstemningen tidligere.
De meddelte, at afstemningen nu var i gang, men De spurgte ikke medlemmerne, om alle havde stemt, inden De udtalte, at afstemningen var afsluttet, og de oplyste ikke resultaterne.
De har efter min opfattelse ikke fulgt proceduren.
Formanden
Hr. Booth, afstemningsresultatet står på skærmen. Da De har bedt om, at alle dagens afstemninger foregår ved navneopråb, og det er vi i gang med, sørger jeg således for, at denne afstemningsmåde bliver så lidt generende for Parlamentet som muligt, hvis De ikke er uenig heri, hr. Booth.
